دونیا بورسالاریندا نفتین قیمتی آرتان دینامیکا ایله اینکیشاف ائتمکده‌دیر.
گئجه‌نی 67،58 دو‌لاردان باشا ووران "برنت" نفتی‌نین قیمتی سحر سئانس‌لاریندا 69،55 دو‌لار اولوب. مارسین 22-ده 63،7 دو‌لاردان ساتیلان WTI مارکاسی‌نین قیمتی ده آرتیب. حاضردا بو مارکادان اولان نفت  64،97 دو‌لاردان ساتیلیر.
آنالیتیک‌لر بازارین دونیادا باش وئرن پروسئس‌لره آنی رئاکسیاسی‌نین داوام ائدجگی تقدیرده "برنت" نفتی‌نین یئنی‌دن 70 دولارادک باهالاشاجاغینی آچیقلاییب.
بو آرادا سعودی عربیستانی‌نین نفت ناظیری خالد الفالح بورسالارداکی چالخالانمایا موناسیبت بیلدیریب. اونون سؤزلرینه گؤره، "قارا قیزیل"ین یئنی‌دن دیر قازانماسی اوپک+ اؤلکه‌لری‌نین راپورون محدودلاشدیریلماسی راضی‌لیغینی ان آزی 2019-جو ایلدک و یا داها اوزون مودته قوه‌ده ساخلایا بیله جگی ایله باغلی‌دیر.
اوسته‌لیک، امریکا مرکز بانکی‌نین فایز درجه‌سینی آرتیرماسی دا قیمت‌لرین آرتماسینی شرطلن‌دیرن اساس عامل حساب اولونما‌لی‌دیر. بون‌دان علاوه، امریکا انرژی ناظیرلیگی اؤلکه‌دکی یانا‌جاق ذخیره لرینین 2،6 میلیون بوشقا آزالدیغینی آچیقلاییب کی، بو بیانات دا بازارا تأثیرینی گؤسترمه‌یه بیلمزدی. ناظیرلیگین معلوماتینا گؤره، حاضردا اؤلکه‌نین بالانسیندا 243،1 میلیون بوشقا بنزین وار.
قئید ائدک کی، اوپک اوره تیمین محدودلاشدیریلماسی سندینه ایمضا آتان اؤلکه‌لرین شرط‌لره 138 فایز حجمینده عمل ائتدیگینی آچیقلاییب.
